சீனத் தமிழர்
'''சீனத் தமிழர்''' என்போர் [[தமிழ்]]ப் பின்புலத்தைக் கொண்டு [[சீன மக்கள் குடியரசு|சீனா]]வில் வாழும் தமிழர்களாவர். இவர்களில் அதிகமானோர் [[தமிழ்நாடு|தமிழ்நாட்டில்]] இருந்து சீனா சென்றவர்களாவர். இவர்கள் பணியின் நிமித்தம் சென்று அங்கேயே குடியேறியவர்களாவர். சீனாவில் அரசியல் புகலிடக் கோரிக்கையாளர்களுக்கு குடியுரிமை வழங்கும் சட்டம் இல்லையென்பதால் ஏனைய நாடுகளில் புகலிடம் பெற்றது போன்று சீனாவில் [[இலங்கைத் தமிழர்]] எவரும் புகலிடம் பெற்றவர் இல்லை என்பது குறிப்பிடத்தக்கது. தொழில் வாய்ப்பின் அடிப்படையில் சென்றோர் சிலர் மட்டுமே உள்ளனர்.
 
 ==சீனாவில் தமிழ் மொழி==
 சீனாவில் வாழும் தமிழர்களின் முன்னெடுப்பால் [[சீன வானொலி நிலையம் (தமிழ்)|சீன வானொலியில்]] தமிழ் மொழி ஒலிப்பரப்பு 50 ஆண்டுகளுக்கும் மேலாக இயங்கிவருகிறது.&lt;ref&gt;{{Cite web |url=http://www.sbs.com.au/yourlanguage/tamil/highlight/page/id/231979/t/China-Radio-Tamil-is-50 |title=சீன வானொலி-தமிழ் ஒலிபரப்பிற்கு வயது 50 |access-date=2013-01-01 |archive-date=2016-03-04 |archive-url=https://web.archive.org/web/20160304223050/http://www.sbs.com.au/yourlanguage/tamil/highlight/page/id/231979/t/China-Radio-Tamil-is-50 |url-status=dead }}&lt;/ref&gt; தமிழ் வழி சீனம் கற்பித்தல், இணைய வழி செய்திகளை வழங்குதல் எனும் முன்னெடுப்புகளும் காணப்படுகின்றன. தமிழ் மொழியைக் கற்று, [[சூ சுவெங் வா (கலையரசி)|சூ சுவெங் வா]] எனும் தனது பெயரை [[சூ சுவெங் வா (கலையரசி)|கலையரசி]] என தமிழாக மாற்றிக்கொண்டு சீனத் தமிழ் வானொலியில் தமிழ் ஒலிப்பாளராக பணியாற்றும் சீனப் பெண் ஒருவரும் உள்ளார்.&lt;ref&gt;[http://www.valaitamil.com/video-tamil-culture-culture-tamil-language-video57-62-0.html சீனாவில் தமிழ் மொழியை வளர்க்க பாடுபடும் சீனப்பெண்மணி கலையரசி]&lt;/ref&gt; தமிழருக்கும் சீனருக்கும் உள்ள நெருக்கத்தினால் சீனர்களில் சிலர் தமிழ் மொழியைக் கற்று பேசவும்,&lt;ref&gt;[http://www.youtube.com/watch?v=CYteCU4FaIk மலர் விழா - Chinese Flower Festival in TAMIL]&lt;/ref&gt; தமிழ்ப் பாடல்கள் பாடவும்,&lt;ref&gt;[http://www.youtube.com/watch?v=GHk_6-VHSgs Chinese Boy singing tamil song]&lt;/ref&gt; பாடல்களுக்கு ஆடவும் கூட செய்கின்றனர்.&lt;ref&gt;[http://www.youtube.com/watch?v=60PpVurdnYY Chinese people dance for Tamil song]&lt;/ref&gt;
 
 ==வாழும் இடங்கள்==
 சீனாவில் வாழும் தமிழர்கள் அநேகமானோர் சீனாவின் தலைநகரான [[பீஜிங்]] பகுதியில் வசிக்கின்றனர். அதனைத் தவிர்ந்து [[ஹொங்கொங்]]கிற்கு அண்மித்த சீன மாநிலமான, குவாந்தோங் மாநிலத்தின் [[சென்ஞேன்]] பகுதிகளில் வசிக்கின்றனர். இங்கு ஈழத் தமிழர்கள் சிலரும் வசிக்கின்றனர்.
 
 ==சீனா ஹொங்கொங் தரைவழி போக்குவரத்து==
 சென்ஞேன் நிலப்பரப்பின் எல்லை நகரங்களான [[லோ வூ]] மற்றும் [[லொக் மா சாவ்]] ஆகிய இரண்டு இடங்களுக்கு ஹொங்கொங்கில் இருந்து [[எம்.டி.ஆர் தொடருந்துச் சேவை|எம்டிஆர்]] அதிவேக தொடருந்து சேவையூடாக 45 நிமிடங்களில் சென்றடையக்கூடிய தரைவழி போக்குவரத்து வசதி உள்ளது.&lt;ref&gt;[http://www.travelchinaguide.com/cityguides/hongkong/transportation/mtr-rail.htm Journey time: 45 minutes]&lt;/ref&gt; எனவே சீனாவில் சென்ஞேன் பகுதிகளில் வசிக்கும் தமிழர்கள் அடிக்கடி ஹொங்கொங் வந்து செல்வதும், [[ஹொங்கொங் தமிழர்]]கள் சென்ஞேன் சென்று வருவதும் சாதாரண விடயங்களாகும். [[இந்தியா]], [[இலங்கை]] வணிகர்கள் ஹொங்கொங் வழிமாற்று வீசாவுடனோ அல்லது [[ஹொங்கொங்]] வந்து, ஹொங்கொங்கில் சீனா வீசா பெற்றோ தமது வணிகத்திற்காக சென்ஞேன் செல்வது வாடிக்கையான நிகழ்வுகளாகும். ஹொங்கொங்கை விட சீனாவில் பொருட்களின் விலை பன்மடங்கு மலிவாக இருப்பதே ஹொங்கொங் தமிழர் சென்ஞேன் நகருக்கு அடிக்கடி பயனம் மேற்கொள்வதற்கான காரணியாகும்.
 
 ==இதனையும் காண்க==
 *[[சீனத் தமிழியல்]]
 *[[சீனர் - தமிழர் தொடர்புகள்]]
 
 == மேற்கோள்கள் ==
 {{Reflist}}
 
 {{உலக நாடுகளில் தமிழர்}}